stanford-oval/wikipedia huggingface dataset:
Annmari Viljanmaa

Annmari Viljanmaa (o.s. Hakola, s. 10. heinäkuuta 1973 Huittinen) on kilpauransa jo lopettanut hiihtäjä.
Seuratasolla Viljanmaa edusti Parkanon Urheilijoita. Hän kilpaili maailmancupin lisäksi Salt Lake Cityn olympialaisissa 2002, Val di Fiemmen MM-kisoissa 2003 ja Oberstdorfin MM-kisoissa 2005. Hänen paras arvokisasijoitukseksensa oli seitsemäs sija Val di Fiemmen 15 kilometrillä. Maailmancupin osakilpailuissa hän pääsi kertaalleen palkintopallille ollessaan toinen Oslon maailmancupin 30 kilometrillä vuonna 2003.
Hiihtouransa jälkeen Viljanmaa on toiminut hiihdon maailmancupissa teknisen asiantuntijan (TD) roolissa. Vuonna 2014 hän toimi Sotšin talviolympialaisissa maastohiihdon tuomarineuvoston jäsenenä. Hänet nimettiin vuoden 2019 MM-kisojen TD:ksi.
Viljanmaa on koulutukseltaan fysioterapeutti ja kouluttautui ammattiin jo urheilu-uransa aikana. Hän on työskennellyt fysioterapeuttina Terveystalon Tampereen toimipisteessä, kunnes muutti vuonna 2018 asumaan Ilmajoelle. Nykyisin hän työskentelee fysioterapeuttina Seinäjoella sijaitsevassa yrityksessä.
Viljanmaa tunnetaan myös kansallisen tason kestävyysjuoksijana. Kalevan kisoissa hänen parhaat saavutuksensa olivat neljäs sija 10 000 metrin juoksussa vuonna 2005 ja viides sija 5 000 metrin juoksussa vuonna 2004.
Christian Ehrhoff

| Christian Ehrhoff |
| --- | --- |

Henkilötiedot
Syntynyt: 6. heinäkuuta 1982 (ikä 42) Moers, Länsi-Saksa
Kansalaisuus:   Saksa
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  91 kg
Seura
Seura:  Krefeld Pinguine
Sarja:  DEL2
Pelinumero:  55
Pelaajaura
Pääsarjaura:  2003–
Aik. seurat:  EV Duisburg (Oberliga)   Krefeld Pinguine (DEL)   San Jose Sharks (NHL)   Vancouver Canucks (NHL)   Buffalo Sabres (NHL)   Pittsburgh Penguins (NHL)   Los Angeles Kings (NHL)   Chicago Blackhawks (NHL)
NHL-varaus:  106. varaus, 2001 San Jose Sharks
| Mitalit> Maa:   Saksa.Miesten jääkiekko. Olympialaiset  | Mitalit> Maa:   Saksa.Miesten jääkiekko. Olympialaiset  | Mitalit> Maa:   Saksa.Miesten jääkiekko. Olympialaiset  | Maa:   Saksa> Miesten jääkiekko. |
| --- | --- | --- | --- |
|  Hopeaa | Pyeongchang 2018 | jääkiekko |  |
Christian Ehrhoff (s. 6. heinäkuuta 1982 Moers, Länsi-Saksa) on saksalainen jääkiekkoilija, pelipaikaltaan puolustaja. Hän pelaa Saksan DEL2-liigassa, Krefeld Pinguinen joukkueessa. Ehrhoff on pelannut NHL:n runkosarjassa lähes 800 ottelua.
Burning Sun -skandaali

Burning Sun -skandaali on Etelä-Koreassa vuonna 2019 tapahtunut viihdemaailman seksiskandaali. Skandaalissa oli osallisena julkisuuden henkilöitä, k-pop idoleita ja poliiseja. Skandaali liittyi vahvasti Etelä-Koreassa vallitsevaan naisten luvattomaan seksivideoihin kuvaamiseen.
Skandaali tuli julkisuuteen 28. tammikuuta 2019, kun MBC Newsdesk uutisoi Burning Sun -yökerhossa tapahtuneesta asiakkaan pahoinpitelystä työntekijöiden toimesta. Burning Sun yökerhon yksi omistajista oli tunnettu Big Bang -yhtyeen jäsen Seungri. Pahoinpitelyn tutkimus kehittyi prostituution, huumerikoksien ja poliisien korruptoinnin tutkimiseksi. Myöhemmin syyteitä syntyi myös raiskauksista, sekä luvattomista seksivideoista, joita jaettiin laulaja Jung Joon-youngin perustamissa KakaoTalk ryhmächateissä. Muita tunnettuja osallisia skandaalissa oli F.T. Islandin jäsen Choi Jong-hoon ja Highlighting Yong Jun-hyeong.
Taustaa

Burning Sun on Soulin Gangnaminin alueella sijaitseva helmikuussa 2018 avattu yökerho, joka myöhemmin suljettiin skandaalin tutkimuksen aika 17. helmikuuta 2019. Yökerholla oli kytköksiä laulajaan Seungriin ja sitä myös kutsuttiin ”Seungrin klubiksi”. Yökerhon toimitusjohtajina toimivat Lee Sung-hyun ja Lee Moon-ho. Seungrin yhdessä Yoo In-sukin kanssa omistama Yuri Holdings omisti yökerhosta 20 prosenttia, mutta skandaalin alkaessa, Seungri kertoi osallisuutensa yökerhoon olevan vähäinen ja hänen roolinsaan oleva yökerhon julkinen hahmo. Seungrin omistuksessa oli myös toinen baari Monkey Museum, joka päätyi tutkimuksen kohteeksi epäiltynä petoksesta skandaalissa.
Tapahtumat

Burning Sun yökerhon asiakas Kim San-kyo kirjoitti Cheong Wa Dae -nettisivulla, kuinka hänet pahoinpideltiin yökerhossa työntekijöiden toimesta, kun hän yritti auttaa naista, joka oli joutunut seksuaalisen häirinnän uhriksi. Kim raportoi tapahtuman poliisille, mutta hänet pidätettiin pahoinpitelijöiden sijasta. Sivustolla järjestetty aloite tapahtuman tutkimisesta sai yli 200 000 allekirjoitusta, joten tutkinnat aloitettiin virallisesti.
Alkututkimukset keskittyivät rikolliseen toimintaan Burning Sun yökerholla. Tutkimuksissa paljastui pahoinpitelyn lisäksi, että yökerhon työntekijät puhuivat asiakkaiden huumaamisesta. Lisäksi paljastui, että yökerho tarjosi VIP asiakkaille naisia seksiä varten, ja työntekijät näyttivät naisista salakuvattuja videoita.
Helmikuussa SBS julkisti KakaoTalk viestejä, jossa Seungri suunnittelee liikekumppaninsa Yoo In-sukin kanssa prostituoiden välittämistä ulkomaalaisille vieraille. Seungri kielsi syytteet kuulusteussa. Viestit olivat saatu Jung Joon-youngin puhelimesta, jonka hän oli vienyt korjattavaksi. Korjaaja löysi puhelimesta viestejä, joissa paljastui salaa kuvattuja seksivideoita jaettu julkisuuden henkilöiden kesken, sekä läheiset suhteet poliisiin.
Burning Sunin toinen toimitusjohtaja Lee Sung-hyun myöntää lahjoneensa poliisin, peittääkseen alaikäisen pääsyn yökerhoon. Poliisi sai syytteet lahjonnan vastaanottamisesta, ja hänet tuomittiin vuodeksi vankeuteen. Toimitusjohtaja Lee Moon-ho sai vuoden vankeusrangaistuksen huumeiden laittomasta käytöstä. Burning Sunin työntekijä Cho tuomittiin vankilaan salakuljetuksesta ja huumaamisesta. Yoo myönsi syyllistyneensä kaikkiin syytteisiin, joihin kuuluu muun muassa prostituution välitykseen sekä kavallus.
Seungri oli saanut useita syytteitä, mukaan lukien prostituution välittämisestä ja hankimisesta, kavalluksesta, yrityksestä todisteiden tuhoamisesta, laittomasti kuvatun materiaalin levittämisestä, rutiininomaisesta uhkapelaamisesta sekä ruokahygienia säädösten rikkomisesta, joista hän kielsi kaikki. Tuomio siirtyi armeijan tuomioistuimeen, jossa Seungri tuomittiin kolmen vuoden vankeuteen ja 1,15 miljardin wonin sakkorangaistukseen. Tuomio myöhemmin lyhennettiin 18 kuukauden vankeuteen.
Aiheesta muualla

Kuvia tai muita tiedostoja aiheesta Burning Sun -skandaali Wikimedia Commonsissa
Burning Rain

| Burning Rain |
| --- | --- |

Tiedot
Toiminnassa:  1998–
Tyylilaji:  hard rock   heavy metal
Kotipaikka:  Yhdysvallat
Laulukieli:  englanti
Jäsenet:  Doug Aldrich   Keith St.John   Ian Mayo  
Aiheesta muualla
www.burningrain.net
Infobox OKNimi-testi OK: 
Burning Rain on kitaristi Doug Aldrichin ja laulaja Keith St. Johnin vuonna 1998 perustama yhtye.
Jäsenet

Doug Aldrich – kitara
Keith St. John – laulu
Ian Mayo – basso
Alex Makarovich – rummut
Albumit

Burning Rain (1999)
Plesure To Burn (2000)
Epic Obsession (2013)
Aiheesta muualla

Virallinen sivu
Cedega

Cedega (tunnettiin aiemmin nimellä WineX) oli TransGaming Technologiesin kaupallinen muunnos Wine:stä (kun  Wine:n lisenssi ei ollut LGPL vaan MIT-lisenssi), joka on suunniteltu erityisesti Microsoft Windows -pelien pelaamiseen GNU/Linuxissa. Siten sen pääasiallinen tehtävä on emuloida DirectX -ohjelmointirajapintaa. Yhteisö on onnistunut pitämään Winen kosketuksessa Cedegan kehityksen kanssa; monet pelit ja 3D-sovellukset toimivat melkein yhtä hyvin kuin ajettaessa natiivisti Microsoft Windowsissa. WineX nimettiin Cedegaksi version 4.0 julkaisun yhteydessä 22. heinäkuuta 2004.
Lisenssit

Vaikka Cedega on pääasiassa kaupallinen ohjelmisto, Transgaming on julkaissut osia lähdekoodista CVS:n kautta erinäisten lisenssien alaisina. Vaikka tämä on pääosin tehty, jotta TransGamingin ulkopuolinen henkilökunta voisi etsiä bugeja ja ehdottaa korjauksia, sitä käytetään myös usein eräänlaisen Cedegan 'demo'-version hankkimiseen. Eräiden valitusten takia, koskien julkisen CVS:n kautta käännettävän ohjelman kääntämisen hankaluutta ja toimivuutta, kuten myös sen versioiden vanhuutta, TransGaming julkaisi kelvollisen demoversion Cedegasta. Cedegan demoversio antoi käyttäjille 14-päivän kokeiluajaksi uudehkon version tuotteesta, jolloin pelatessa ruudulla näkyi Cedegan logo vesileimana, joka vaihteli läpinäkyvästä läpinäkymättömään muutamien sekuntien välein. Tämä demo poistettiin TransGamingin sivuilta ilman syitä ja on epäselvää julkaistaanko sitä enää tulevaisuudessa.
Vaikka lisenssit, joiden alaisina lähdekoodit julkaistiin, antaa luvan julkiselta CVS-palvelimelta esikäännetyn version ei-kaupalliseen levitykseen, Transgaming ei pidä siitä ja avoimesti varoittaa, että lisenssit, joiden alaisena koodi on, tulevat muuttumaan, jos sitä väärinkäytetään. TransGaming ei myöskään pidä siitä että lähdekoodipohjaiset jakelut kuten Gentoo Linux tekevät automaattisia työkaluja, joilla ihmiset voivat kääntää oman versionsa Cedegasta julkiselta CVS-palvelimelta.
Toiminta

Cedegalla voidaan pelata monia pelejä suoraan ”kylmiltään." Joissain tapauksissa se vaikuttaa suoraan samanlaiselta kokemukselta joka Windows-käyttäjillä on (levy sisään, aja Setup.exe, pelaa). Joissain tapauksissa käyttäjältä vaaditaan pientä virittelyä saadakseen jonkin pelin asennettua tai parantaakseen pelattavuutta. Cedega 5.2 esitteli ominaisuuden nimeltään Games Disc Database (GDDB) joka yksinkertaistaa monia säätöjä ja lisää auto-pelaamisominaisuuden jolloin laitettaessa levy sisään monet asetukset tehdään automaattisesti.
Lista perusominaisuuksista:
Joitain kopiosuojaustyyppejä
Pixel Shaders 1.4
Vertex Shaders 1.1
DirectX 9.0c
Joystick-tuki
Pelejä jotka toimivat todella hyvin:
Diablo II
Warcraft III
Max Payne ja Max Payne 2
Sacrifice
Medal of Honour: Allied Assault
Grand Theft Auto III & Vice City
Battlefield 1942
Guild Wars
Joitain pelejä jotka toimivat pieniä seikkoja lukuun ottamatta hyvin (voivat vaatia esimerkiksi suppeammilla graafisilla ominaisuuksilla ajoa):
Battlefield 2
Half-Life 2
Civilization IV
Star Wars: Jedi Knight: Jedi Academy
World of Warcraft
Dark Age of Camelot
Tämä ei ole kattava lista toimivista peleistä (tai osittain toimivista). Täysi lista peleistä jotka toimivat löytyy osoitteesta http://transgaming.org/gamesdb/ (Arkistoitu – Internet Archive)
Aiheesta muualla

Cedegan viralliset kotisivut (englanniksi)
Cedega Wiki (Arkistoitu – Internet Archive) (englanniksi)
Celebration Day

| Celebration Day Led Zeppelin |
| --- | --- | --- |

Livealbumin tiedot
 Äänitetty : 10. joulukuuta 2007, O2 Arena, Lontoo, Englanti
 Julkaistu: 19. marraskuuta 2012
 Formaatti: 2CD, 3LP
 Tuottaja(t): Jimmy Page
 Tyylilaji: hard rock, heavy metal, blues rock
 Kesto: 115.35
 Levy-yhtiö: Atlantic, Swan Song
Listasijoitukset
  Suomen virallinen lista: 6.
Led Zeppelinin muut julkaisut
| Led Zeppelin Definitive Collection 2008 | Celebration Day 2012 |   |
Led Zeppelin: Celebration Day on konserttifilmi brittiläisen rockyhtyeen Led Zeppelinin esiintymisestä Lontoon O2 Arenassa 10. joulukuuta 2007. 19. marraskuuta 2012 tapahtuvaa videojulkaisua edelsi lokakuussa 2012 teatteriesitysten sarja eri maissa. Konsertti oli omistettu äänilevyvaikuttaja Ahmet Ertegunin muistolle.
Celebration Day esitetään elokuvateattereissa yli 40 maassa 1500 valkokankaalla lokakuun 2012 aikana. Suomessa konsertti nähtiin Finnkinon teattereissa 22. lokakuuta 2012 yhdeksällä paikkakunnalla.
Kappaleet

Good Times Bad Times – 3.12 (säv. John Bonham/John Paul Jones/Jimmy Page)
Ramble On – 5.45 (säv. Page/Robert Plant)
Black Dog – 5.53 (säv. Jones/Page/Plant)
In My Time of Dying – 11.11 (säv. Bonham/Jones/Page/Plant)
For Your Life – 6.40 (säv. Page/Plant)
Trampled Under Foot – 6.20 (säv. Jones/Page/Plant)
Nobody's Fault but Mine – 6.44 (säv. Page/Plant)
No Quarter – 9.22 (säv. Jones/Page/Plant)
Since I've Been Loving You – 7.52 (säv. Jones/Page/Plant)
Dazed and Confused – 11.44 (säv. Page)
Stairway to Heaven – 8.49 (säv. Page/Plant)
The Song Remains the Same – 5.47 (säv. Page/Plant)
Misty Mountain Hop – 5.08 (säv. Jones/Page/Plant)
Kashmir – 9.07 (säv. Bonham/Page/Plant)
Whole Lotta Love – 7.26 (säv. Bonham/Willie Dixon/Jones/Page/Plant)
Rock and Roll – 4.35 (säv. Bonham/Jones/Page/Plant)
Aiheesta muualla

Finnkinon sivu (Arkistoitu – Internet Archive)
Press release announcing the film
Anno

Wikisanakirjassa on tähän liittyvä sananselitys: .
Anno voi tarkoittaa seuraavia:
anno (latinaa), vuosiluvun edessä: vuonna
Anno, strategiapelisarja
Anno, sukunimenä:
Hideaki Anno (s. 1960), japanilainen elokuvaohjaaja
Noriko Anno (s. 1976), japanilainen judoka, olympiavoittaja ja maailmanmestari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anno”, voi hakea sivunnimihaulla, laajalla sivunnimihaulla tai tekstihaulla.
Brandi Carlile

Brandi Carlile.
Brandi Carlile (s. 1. kesäkuuta 1981, Ravensdale, Washington, Yhdysvallat) on country & western -muusikko. Hän sekä säveltää, kirjoittaa että laulaa. Columbia Records julkaisi Carlilen esikoisalbumin Brandi Carlile vuonna 2005. Rolling Stone -lehti nimesi hänet yhdeksi kymmenestä artistista, joihin tulisi tulevaisuudessa kiinnittää huomiota.
Diskografia > Studioalbumit

Brandi Carlile (2005, RED Ink / Columbia)
The Story (2007, Columbia)
Give Up the Ghost (2009, Columbia)
Bear Creek (2012, Columbia)
The Firewatcher's Daughter (2015, ATO Records)
By the Way, I Forgive You (2018)
Diskografia > Livealbumit

Live at Benaroya Hall with the Seattle Symphony (2011, Columbia)
Diskografia > EP:t ja demot

Room for Me (2000)
Open Doors (2002)
We're Growing Up (2003)
Acoustic (2004)
Live from Neumo's (2005)
Live at Easy Street Records (2007)
Rhapsody Originals (2007)
Ghost Demos (2009) – limited edition EP
XOBC (2010)
Bear Creek EP (2012)
Live at KCRW Morning Becomes Eclectic (2016)
Diskografia > Singlet

"Fall Apart Again" (2005)
"What Can I Say" (2006)
"The Story" (2007)
"Turpentine" (2007)
"Dreams" (2009)
"That Year" (2010)
"Dying Day" (2010)
"That Wasn't Me" (2012)
"Keep Your Heart Young" (2012)
"The Eye" (2014)
"Wherever Is Your Heart" (2014)
Good With God (2017)
The Joke (2017)
Every Time I Hear That Song (2018)
Party of One (2018)
Diskografia > Musiikkivideot

The Story (2007)
Turpentine (2007)
Dreams (2009)
That Year (2010)
Dying Day (2010)
That Wasn't Me (2012)
The Eye (2014)
Wherever is You Heart (2014)
The Joke (2017)
Party of One (2018)
Diskografia > Collaborations

2008: Already Home (featuring Ha*Ash)
2009: My repair (featuring The Noises 10)
2013: Making believe (featuring Willie Nelson)
2016: The Nevernding story (featuring Shooter Jennings)
2016: Angel from Montgomery (featuring Buddy Miller)
2017: Cleanup Hitter (featuring Shovels & Rope)
2017: Good With God (featuring Old 97's)
2018: Party of one (featuring Sam Smith)
2018: Travelin' Light (featuring Dierks Bentley)
2019: Common (featuring Maren Morris)
2019: Down to you (featuring Joni 75)
Aiheesta muualla

Brandi Carlilen virallinen kotisivu
Ilmainen Brandi Carlilen musiikin nettisoitin (Arkistoitu – Internet Archive)
Canon EOS 600D

| Canon EOS 600D |
| --- | --- |

Tyyppi:  digitaalinen järjestelmäkamera
Kenno:  22,3 × 14,9 mm, CMOS
Korkein resoluutio:  5 184 × 3 456 (18 megapikseliä)
Objektiivi:  Canon EF / Canon EF-S
Suljinajat:  1/4 000 – 30 s
Tarkennuspisteet:  9
Sarjakuvaus:  3,7 kuvaa sekunnissa
ISO-arvot:  ISO 100 – 6 400
LCD-näyttö:  3,0 tuumaa, 1 040 000 pikseliä
Tallennusmedia:  SD/SDHC/SDXC
Akku:  LP-E8
Paino:  570 g (akun kanssa)
Canon EOS 600D on Canonin valmistama digitaalinen järjestelmäkamera, joka julkistettiin 7. helmikuuta 2011. Kamera tunnetaan Japanissa nimellä Canon EOS Kiss X5 ja Pohjois-Amerikassa nimellä Canon EOS Rebel T3i.
Ominaisuudet

18 megapikselin CMOS-kenno
Älykäs automaattikuvaus
FullHD-videokuvaus (30 fps)
Näytöllä käytettävä toiminto-opas
Jatkuva kuvaus jopa 3,7 kuvaa/s
9 pisteen laaja-alainen automaattitarkennus
1 040 000 kuvapisteen 7,7 cm:n (3,0 tuuman) kääntyvä näyttö
Basic+ ja luovat suotimet
Sisäinen langaton salamaohjaus
Chimekello

Chimekello (engl. handchime, suom. myös chimeskello) on kellosoitin, jotka on kehitetty säestys- ja soolosoittimeksi käsikellojen rinnalle.
Chimekello C ja C#
Historia

Ensimmäiset chimekellot tehtiin  Yhdysvalloissa 1980-luvulla Malmarkin tehtaalla.
Käyttö

Chimekelloja soitetaan käsikellojen rinnalla tai erikseen. Kelloa otetaan kahvasta kiinni ja heilautetaan kättä kaaressa. Yksi kello vastaa yhtä säveltä.
Chimekellot sopivat hyvin esimerkiksi koulusoittimiksi, sillä niiden avulla on helppo opetella nuotteja. Jokaiseen kelloon on merkitty kellon sävel ja sen paikka nuottiviivastolla. Chimekelloilla voidaan säestää laulua, toista instrumenttia tai soittaa sellaisenaan. Chimekelloja ei tarvitse virittää.
Chimekellot Suomessa

Chimekelloja löytyy ainakin 23 paikkakunnalta Suomesta: Evijärveltä, Hattulasta, Helsingistä, Joensuusta (ja Enosta) Juvalta, Juuasta, Jyväskylästä, Kiuruvedeltä, Kokkolasta (Kälviä), Kouvolasta, Kuopiosta, Laukaasta, Liedosta, Oulusta (Ylikiiminki), Pieksämäeltä, Pielavedeltä, Pyhäjärveltä, Rautalammilta, Rovaniemeltä, Siikalatvasta (Piippola), Tuusulasta, Vantaalta ja Pöytyältä (Yläne).
Bonsdorff (suku)

| von Bonsdorff |
| --- | --- |
Perustaja:  Gabriel von Bonsdorff
Aateloitu:  1819
Bonsdorff on Suomen tunnetuimpia sivistyssukuja. Suvun jäseniin kuuluu luonnontieteiden harjoittajia ja erityisen nimekkäitä lääkäreitä. Suvun jäsenet ovat lähes 250 vuoden ajan vaikuttaneet yliopiston professoreina ja muina opettajina.
Historiaa

Suvun ensimmäinen tunnettu jäsen saapui Saksasta Turkuun 1630-luvulla. Suvun yksi haara aateloitiin Suomen suuriruhtinaskunnassa ja introdusoitiin Suomen Ritarihuoneeseen aatelisena sukuna numero 181, nimellä von Bonsdorff. Eräs aatelissuvun haara on korotettu vapaaherralliseen säätyyn ja introdusoitu vapaaherrallisena sukuna numero 49.
Von Bonsdorffin suku on hallinnut Kakskerran saarella sijaitsevaa Brinkhallin kartanoa.
Suvun jäseniä > Bonsdorffeja

Christoffer Bonsdårf, toimi kultaseppänä Oulussa vuonna 1641, kotoisin Saksasta, Lüneburgista
Petter Bonstorph (k. 1703), oululainen kauppias, raatimies, Christoffer Bonsdårfin poika
Kristoffer Bonstorph (1673–1720), Kirvun kappalainen, Joroisten vt. kirkkoherra isonvihan aikana 1715–1720, Petter Bonstorphin poika
Petter Bonsdorff vanhempi (1719–1803), Hauhon kirkkoherra, lääninrovasti, Kristoffer Bonstorphin poika
Petter Bonsdorff (1756–1821), Pieksämäen kirkkoherra, lääninrovasti, Petter Bonsdorff vanhemman poika
Gabriel von Bonsdorff (1762–1831), Petter Bonsdorff vanhemman poika (katso aatelissuku alempana)
Jakob Bonsdorff (1763–1831), eksegetiikan professori, Petter Bonsdorff vanhemman poika
Nils Robert Bonsdorff (1803–1859), Hartolan kirkkoherra, rovasti, Jakob Bonsdorffin poika
Axel Edvard Bonsdorff (1839–1919) jalkaväenkenraali, geodesian ja tähtitieteen harjoittaja, Helsingin yliopiston kunniatohtori, Nils Robert Bonsdorffin poika
Ernst Bonsdorff (1842–1936), matemaatikko, yliopettaja Suomalaisessa Normaalilyseossa, valtiopäivämies, Nils Robert Bonsdorffin poika
Wäinö Bonsdorff (1876–1951), Kauppakorkeakoulun rehtori, Tietosanakirjan (1909) toimittaja, Ernst Bonsdorffin poika
Ilmari Bonsdorff (1879–1950), Geodeettisen laitoksen johtaja, tähtitieteilijä, professori, Ernst Bonsdorffin poika
Georg Hugo Bonsdorff (1844–1919) tykistönkenraali, Nils Robert Bonsdorffin poika
Nils Bonsdorff (1766–1844), sotatuomari, laamanni, Petter Bonsdorff vanhemman poika
Johan Bonsdorff (1772–1840), kreikkalaisen kirjallisuuden professori, Petter Bonsdorff vanhemman poika
Evert Julius Bonsdorff (1810–1898), Helsingin yliopiston anatomian ja fysiologian professori, arkkiatri, Johan Bonsdorffin poika
Erik Napoleon Bonsdorff (1805–1870), Jokioisten, Ypäjän ja Humppilan kappalainen, Johan Bonsdorffin poika
Alma Suppanen, syntynyt Bonsdorff, (1858–1937), kääntäjä, keittokirjojen tekijä, Erik Napoleon Bonsdorffin tytär
Erik Johan Emil Bonsdorff, lääketieteen tohtori, pataljoonan lääkäri
Gunnar Emil Bonsdorff (1877–1943), insinööri, Nokia Oy:n toimeenpaneva johtaja, Suomen vesivoimayhdistyksen puheenjohtaja, Erik Johan Emil B:n poika
Elsa Bonsdorff (1883–1973), Högvallan seminaarin johtaja, kansanedustaja, Erik Johan Emil B:n tytär
Otto Emil Avenir Bonsdorff (1892–1987), jääkärikenraalimajuri
Erik Bonsdorff (s. 1954), meribiologian professori
Joel Bonsdorff (s. 1999), laulaja, näyttelijä ja ääninäyttelijä
Suvun jäseniä > Aatelissuku von Bonsdorff > Aatelisia

Gabriel von Bonsdorff (1762–1831), arkkiatri, Turun akatemian anatomian ja fysiologian professori, Petter Bonsdorff vanhemman poika. Aateloitiin vuonna 1819 ja introdusoitiin Suomen Ritarihuoneeseen aatelisena sukuna numero 181.
Pehr Adolf von Bonsdorff (1791–1839), Turun akatemian kemian professori, Gabriel von Bonsdorffin poika.
Karl Gustaf von Bonsdorff (1798–1877), kruununvouti, lääninkamreeri, Gabriel von B:n poika
Karl Edvard von Bonsdorff (1829–1894), lääketieteen ja kirurgian tohtori, Tampereen piirilääkäri, Karl Gustaf von B:n poika
Carl Gabriel von Bonsdorff (1862–1951), Helsingin yliopiston Pohjoismaiden historian professori, Karl Edvard B:n poika
Margit von Bonsdorff-Edgren (1891–1939), opettaja ja Suomen ruotsalaisen naisliiton Svenska Kvinnoförbundetin puheenjohtaja
Bertel von Bonsdorff (1904–2004), Helsingin yliopiston sisätautiopin professori, Carl Gabriel von B:n poika
Magnus von Bonsdorff (s. 1934), diplomi-insinööri ja yritysjohtaja, Teollisuuden Voiman ent. toimitusjohtaja
Axel Robert von Bonsdorff (1869–1945), Suomen tuberkuloosilääkäri yhdistyksen puheenjohtaja, Helsingin yliopiston dosentti, Karl Edvard B:n poika
Artur Edvard von Bonsdorff (1872–1959), professorin arvon saanut ylilääkäri, valtiopäivämies, Karl Edvard B:n poika
Paul von Bonsdorff (1880–1937), lääkäri, Karl Edvard von B:n poika
Göran von Bonsdorff (1918–2009), suomalainen politiikan tutkija, Karl Edvard von B:n pojanpoika
Pauline von Bonsdorff (s. 1961), taidekasvatuksen professori
John Waldemar von Bonsdorff (1878–1956), juristi ja pankkiiri, Karl Edvard von B:n poika
Einar von Bonsdorff (1882–1939), juristi, hallitussihteeri ja Postisäästöpankin toimitusjohtaja, Karl Edvard von B:n poika
Per Adolf von Bonsdorff (1885–1965), professori, hammaslääketieteen opettaja, Karl Edvard von B:n poika
Herman Gabriel von Bonsdorff (1830–1905), kirkkoherra ja rovasti, Karl Gustaf von B:n poika
Alfred Oskar von Bonsdorff (1838–1885), juristi ja valtiopäivämies, Karl Gustaf von B:n poika
Max von Bonsdorff (1882–1967), Porvoon ruotsinkielisen hiippakunnan ensimmäinen piispa, Alfred Oskar von B:n poika
Henrik von Bonsdorff (1918–1997), päätoimittaja, Max von B:n poika
Johan von Bonsdorff (1940–2002), toimittaja ja vasemmistoaktivisti, Henrik von B:n poika
Juri von Bonsdorff (s. 1969), toimittaja ja kirjeenvaihtaja, Johan von B:n poika
Viktor Emil von Bonsdorff (1842–1878), Karl Gustaf von B:n poika
Hjalmar von Bonsdorff (1869–1945), kontra-amiraali, Ahvenanmaan sotilaskuvernööri, Sipoon Söderkullan kartanon omistaja, Victor Emil von B:n poika
Edith von Bonsdorff (1890–1968), tanskalais-suomalainen tanssitaiteilija